# Biblioteca de Can Sales

La biblioteca de Can Sales és una biblioteca pública de Palma, a Mallorca, que està situada al número 24 de la plaça de la Porta de Santa Catalina, molt a prop de la Feixina i del carrer Jaume III. És propietat de l'estat però és gestionada pel Govern de les Illes Balears, a través d'un conveni amb el Ministeri de Cultura d'Espanya. Fou inaugurada el setembre del 2004, des d'on es traslladaren els fons que abans romanien a la Casa de Cultura de Palma. Malgrat que així ho indica una placa a la façana de l'edifici, no fou una presó.
Durant els anys de la crisi, especialment entre 2011 i 2015, es veié sotmesa a fortes retallades que afectaren notablement els serveis i que, en poc temps, deterioraren de manera greu dels seus recursos. Exemples d'això són la reducció d'horaris, el tancament parcial de la sala d'investigadors, la pèrdua d'ordinadors d'accés públic i les novetats bibliogràfiques o la infradotació de la plantilla.
L'any 2015, coincidint amb el desè aniversari, inicia un sistema de préstec de llibres electrònics a través d'"EBiblio", una plataforma virtual del Ministeri d'Educació, Cultura i Esports. També experimenta algunes inversions que alleugeren la situació crítica en que es troba.
A més dels seus fons impresos i audiovisuals, la biblioteca ofereix diversos serveis d'animació a la lectura, com contacontes setmanals, clubs de lectura, un concurs anual de cartes d'amor amb motiu del dia de Sant Valentí o Presentacions de llibres. L'any 2017 inaugura la "Còmicteca", una secció especialitzada amb gran varietat d'obres de diferents autors i estils, amb l'objectiu de "convertir la Còmicteca en un servei de referència per als aficionats al còmic". L'acte s'inclogué en l'activitat Còmic Nostrum 2017. L'agost de 2022 s'anuncià, pels dies 6 i 8 d'octubre, l'organització de la segona edició del Festival de Literatura i Altres Gèneres Fantàstics Palma Fantàstica però, en aquella ocasió, s'inicià la modalitat d'un concurs de microrelats «en espanyol».

## Referències

* ↑ «Biblioteca Pública de Palma Can Sales». Arxivat de l'original el 2019-04-10. [Consulta: 10 abril 2019].
* ↑ «Biblioteca Pública de Palma Can Sales». Arxivat de l'original el 2013-07-11. [Consulta: 2 gener 2022].
* ↑ Diario de Mallorca, 01-08-2009 (castellà)
* ↑ Esteban, G. «Los usuarios de la Biblioteca Can Sales lamentan la situación que padece». Última Hora, 2014 [Consulta: 10 abril 2019].
* ↑ «Can Salas resiste bajo mínimos». Última Hora, 2013 [Consulta: 10 abril 2019].
* ↑ «La Biblioteca Can Sales cumple diez años tocada por drásticos recortes». Última Hora, 2015 [Consulta: 10 abril 2019].
* ↑ «Can Sales implementará un servicio de préstamo de libros digitales». Última Hora, 2015 [Consulta: 10 abril 2019].
* ↑ Oliver, Josep. «Inaugurada la comicteca de Can Sales en Palma». Papel en Blanco. [Consulta: 10 abril 2019].
* ↑ «Cultura inaugurarà la primera còmicteca de les Balears a Can Sales». Diari de Balears, 2017 [Consulta: 10 abril 2019]. Arxivat 10 April 2019$^{[Datemismatch]}$ a Wayback Machine.
* ↑ «La Biblioteca de Can Sales, gestionada pel Govern, organitza un concurs de microrelats «en espanyol»». DBalears.cat, 16-08-2022. [Consulta: 13 setembre 2022].

## Enllaços externs

* Web oficial de la Biblioteca de Can Sales Arxivat 2014-11-02 a Wayback Machine.